
P atliologia  secundinarum,  imprimis  placentae,  a viris  ce- 
leberrimis eodem  cum  ingenii  acumine  ac  studio,  quo 

• 

physiologia  disquisita  est;  utriusque  tamen  multa  per- 
scrutanda restant.  Ut  equidem  tiro  haec  dijudicem  no- 
vique aliquid  proferam,  L.  B.  non  exposces,  namque 
scripsi  tantum,  ut  ipse  discerem,  neque  omnia  nota  qui- 
dem ipsi  videre  mihi  licuit.  Sin  igitur  tanti  argumenti 
copiam  haud  aptissime  tractarim,  noli  oblivisci:  "in  ma- 
gnis et  voluisse  sat  est.  » — Res  prognosticas  omisi, 
quippe  quae  mihi  magis  ad  » therapiam  placentae  « refe- 
rendae viderentur. 

I.  MORBI  PLACENTAE  IPSIUS. 

A.  Morphoses. 

a.  Dysmorphoses, 

§.  1.  Defectus  placentae  verus  in  geminis  tantum 
graviditatibus  exstat,  ubi  duobus  foetibus  una  est  pla- 
centa; cujus  duplicitatem  imperfectam  stria  tendinea  me- 
dia significat,  amniis  duplicibus  formata,  dum  chorium 
simplex  est;  quae  stria  quoque  saepe  deest.  Placenta 
tamen  simplex  vera  et  spuria  gemina  discernenda  est, 
cujus  separationis  criterium  anastomoses  vasorum  utrius- 
que  chordae  umbilicalis  sunt,  quas  in  vera  simplici  pla- 
centa tam  raras  non  esse,  ut  Busch  ‘)  et  Carus  a) 
dicunt,  Hueter* * 3)  declarat,  qui  30  anastomoses  vidit, 
quarum  nonnullae  magnae,  etiam  duplici  chorio  et  inser- 
tione utriusque  chordae  valde  remota  in  superficie  pla- 
centae foetali  vej  per  parenchyma  decurrebant.  Defi- 
ciente vero  tali  anastomosi  placentae  communio  ficta  est, 
tumque  illa  stria  adesse  solet.  Has  concretiones  apud 
trigeminos  Hueter  negat;  cui  judicio,  nisi  de  vera  sim- 
plicitate est,  vix  assentiam,  quum  conglutinationes  pla- 
centae tum  frequentissimas  esse  plerique  contendunt  (Ca- 
rus 4).  — Observationes  vero,  quibus  singulus  foetus 


>)  1.  c.  §.  144. 

a)  II.  45. 

3)  Der  einfache  Mutterkuchen  der  Zwillinge.  1845  et  cf. 
Naegele  1.  c.  I.  94. 

0 1.  c.  II.  40. 

ideoque  ovum  placenta  plane  caruerit  ‘),  falsas  puto, 
quum  priorum  temporum  medici  errarint  seu  cognitione 
anatomica  manca  falsi,  seu  tenuitate  placentae,  quae  cum 
utero  forte  vitiose  concreta  relinqueretur  vel  quum  exi- 
ret, ovi  membranae  pars  judicaretur,  praesertim  quum 
plerique  casus  abortus  fuerint  a).  Sin  placentae  defectus 
verus  eveniret,  theromorphosis  esset  et  memoriam  em- 
bryonum piscium,  qui  plerumque  sine,  raro  cum  placenta 
inveniuntur  (squalus  Aristotelis),  repeteret  et  totum 
chorium  magna,  tenuis  placenta  quasi  esset. 

§.  2.  Deformitates  placentae * *  3)  pathologici  momenti 
non  sunt.  Num,  quo  superiori  loco  placenta  adhaereat, 
eo  rotundior  sit,  quo  inferiori,  eo  longior  (Naegele'’) 
vix  credam,  nam  placenta  praevia  peripherica  saepe  ro- 
tunda. Caussae  deformitatum  sunt  impedimenta  evolu- 
tionis mechanica  vel  partialis  atrophia. 

b.  Theromorphoses. 

§.  3.  Multiplicitas,  sicuti  apud  ruminantes.  Placenta 
succenturiata  crebra  est,  quae  cum  placenta  principali 

')  Talia  enarrant:  Schacber:  de  pl.  morb.  ut.  1709;  Mi- 
chaelis:  de  pl.  hum.  anat.  etc.  1782;  Henkel:  N.  raediz.  u. 
cbir.  Anmerk.  1772.  II;  Wrisberg:  1.  c;  Conby:  the  medie, 
repos.  etc.  N.  York,  new.  series  IV;  Jorg:  1.  c.  II.  207; 
dOutrepont:  Gem.  Z.  V.  526.  (cum  iis,  quae  Boivin  et 
Duineril  viderunt). 

*)  Ita,  quod  d’Outrepont  retulit  de  partu  praematuro, 
septimo  mensi,  qui  hora  demum  integra  post  partum  foetus 
observationi  medicae  obtigit. 

3)  cf.  Meckel  1.  c.  I.  84.  et  Hoboken  anat.  sec.  bura, 
sect.  I.  148. 

0 1.  c.  89. 

vasis,  tendineis  vel  ovi  membranis  juncta  est.  Ratio 
magnitudinis  1 : 12 — 8 ').  Voigtel  i)  semper  chordam 
alte  divisam  esse  dicit,  quod  non  necessarium  videtur  3). 
3 — 7 secretae  placentae  observatae  sunt,  immo  in  gra- 
viditate extra-uterina  (Jouy,  Romieux  4). 

§.  4.  c)  Hypertrophia.  Placentae  3 — 7 U visae 
sunt 5),  sed  hic  non  amplificationem  textura  mutata,  pseu- 
doplasmatis  effectam,  unde  ingens  illud  pondus  ortum  vi- 
detur, sed  meram  hypertrophiam,  textura  integra,  dicimus. 
Utraque  sequitur  placentitidem , haec  tamen  vi  formandi 
qualitative  normali,  quantitative  abnormi.  Hypertrophia 
existit  (Duges  6),  si  placenta  foetus  mature  mortui 
omnem  materiam  absorbere  perseverans  adeo  accrescit; 
tela  spongiosior  fit  et  sero  impletae  cavitates  oriuntur 
— placenta  hydropica  (FrankT).  Quod  vitium  molis 
appropinquat,  quae  vero  magis  velamentorum  sunt.  Saepe 
hypertrophia  non  tam  in  placenta,  quam  in  substantia 
intervasculari  serotinae  est , ita  ut  vasis  compressis 
simul  vera  telae  placentae  propriae  atrophia  oriri  possit. 
(Rokitansky  9). 

§.  5.  d)  Atrophia  quoque  placentitidem  ejusque  se- 

| 

')  Meckel  1.  c.  86.  ff. 

3)  1.  c.  561  — 9. 

3)  N.  Z.  X.  352. 

4)  Meckel  II a.  pag.  167. 

5)  Busch  et  Moser  1.  c.  IV.  181.  et  Stein,  Wahrneli- 
mungen  etc.  I.  321.  341.  365. 

Universallexikon  der  pr.  Med.  u.  Chir.  a.  d.  fr.  VI.  art. 
Placenta. 

0 N.  Z.  II.  2.  261. 

0 1.  c.  III.  612. 

quelas,  resorptionem  vastationemque  sequi  solet,  itaque 
atrophiam  pathologicam  dicam,  cui  physiologicam,  evo- 
lutionem impeditam,  opponam.  Hic  vero  placenta  aut 
sero  formari  coepit,  aut  pressu  vel  ovi  uterive  morbis 
inhibita  est  (retro versione,  dyscrasibus);  abortus  sequi 
solet.  Duges  ')  atrophiam  terrore,  haemorrhagiis  ef- 
fectam refert.  Cruveilhier  2)  imaginem  praebet.  Pla- 
centam ex  tabe  nimis  tenuem,  laxam,  in  coriaceam  mo- 
lem corrugatam  Wilde3)  pl.  membranaceam  appellat 
(Stein  jun.,  Boivin). 

§.6.  e ) Vulnera.  Dilaceratur  placenta,  durante 
graviditate,  traumatibus,  vel  integris  abdominis  tegumentis 
et  utero,  vel  laesis;  iis  paullo  gravioribus  plerumque 
abortus  efficitur.  In  partu  nimiis  uteri  contractionibus 
vel  solutione  placentae  artificiali  vel  in  rarissimis  pl. 
praeviae  centralis  casibus,  si  uterus,  quamvis  post  tanr 
tam  sanguinis  jacturam,  adeo  vehementer  se  contrahit, 
ut  caput  per  placentam  pellat.  Non  rarius  etiam  umbi- 
licali funiculo  imperite  trahendo  pars  placentae  cum  fune 
erumpitur,  quo  relicta  pars  multo  difficilius  removetur, 
id  quod  ipse  vidi. 

B.  Haematoses. 

§.  7.  a)  Erythrosis  symptomata  eadem  sunt  et  ery- 
throsis  uterinalis,  quacum  semper  fere  in  nexu  causali 


0 1.  c.  pag.  31. 

’)  1.  c livr.  VI;  cf.  quae  observarunt  Busch;  Geburtsh.  Kli- 
nik.  z.  Berl.  1.  132.  et  d’Outrepont  Gem.  Z.  V.  549.  (pl.  17“ 
long.  2 et  3"  lat.). 

•)  1.  c.  pag.  28. 

esse  videtur.  Simpson  ')  (congestion  of  the  placenta) 
omnino  nimiam  sanguinis  in  vasis  placentae  copiam 
esse  contendit.  Quae  aut  lente  sponte  evanescit,  san- 
guine pariter  digesto,  aut  internis  externisve  iteratis  eva- 
cuatur haemorrhagiis,  quae  mere  activae,  naturae  sanandi 
nisus  putandae  sunt-  Sanguis  vero  in  parenchyma  ef- 
fusus aut  degenerat,  aut  extravasata  in  superficie  vel 
inter  velamenta  et  uterum  creat.  Haec  plethora  plerum- 
que in  vasorum  ansis  exstat,  quae  ex  venis  uteri  in  pla- 
centam prominent;  mox  autem  idem  in  placentae  ramis 
vasorum  umbil.  suboritur.  Haemorrhagiae  aut  placentae 
solutione,  aut  vasorum  ruptura  fiunt.  Qua  stagnatione 
et  coagulatione  sanguinis  foetalis  circuitus  et  oxygenatio 
cohibentur,  quare  saepissime  foetus  mortui  praemature 
gignuntur,  venosa  illa  oppletione  satis  aperta.  Si  poste- 
riore tempore  congestio  illa  statim  exsistit,  foetalis  mo- 
i tus  debiliores,  nonnunquam  convulsivae  fiunt.  — Sectione 
violaceus,  lividus  color  placentae,  sanguinis  abundantia, 
vasorum  ectasiae *  2),  saepe  rupturae,  volumen  ac  pondus 
auctum,  denique  in  parenchymate  infiltrationes  aut  in  ca- 
vernis extravasationes  varie  amplae  cognoscuntur.  (Ro- 
kitansky  3).  Hoc  Cruveilhieri  apoplexia  placentae 
est  et  frequentissima  abortus  caussa,  de  qua  hic  agimus, 
ne  haemorrhagias  tractantes  repetamus.  Cujus  apoplexiae 
sedes  ad  placentae  evolutionem  temporaneam  conforma- 
tur. Periodo,  qua  in  placentae  oriundae  loco  membra- 


')  Edinb.  med.  and  surg.  Journ.  April  1836.  p.  265.  et 
E.  v.  SieboId’s  Journal  f.  Gb.  etc.  XVI.  675.  et  XVII.  113. 

2J  magnitudinis  vitelli  gallinacei  cf  Joerg  1.  c.  I.  130. 

»)  1.  c.  III,  613. 

nae  deciduae  leviter  tantum  cum  chorii  floccis  cohaerent, 
sanguis  intra  eas  effunditur  — apoplexia  interuteropla- 
centalis;  magis  vero  evolutis  cotyledonibus  in  textu  ipso 
sibi  strata  creat  — apopl.  interstitialis;  — extrema  gra- 
viditate, qua  placenta  fere  ubique  aequalem  compactam 
se  praestat,  sanguis  cavernas  superficiales  minoris  ambi- 
tus parat  vel  inter  chorium  et  pl.  foetalis  superficiem 
invenitur  — apopl.  superficialis  ').  Massa  effusionis  va- 
sorum placentalium  exigua  est,  (ad  ) vasorum  utero- 
placentalium  multo  major.  Sanguis  coagulatus  melanosi 
saepe  similis  est,  deinde  in  flavam  massam  mutatur,  in 
concentricis  saepe  stratis,  fibroidis  similem,  quum  cruore 
disparente  fibrina  relinquatur  (Busch  et  Moser  2). 

Diagnosis  e signis  plethorae  abdominalis,  resp.  ute- 
rinalis  et  intercurrentibus  haemorrhagiis  exstat. 

Aetiologia:  ex  matre  omnes  congestionum  abdomi- 
nalium profusionumque  caussae;  ex  foetu  anomaliae  chor- 
dae, quibus  per  venam  circulatio  impeditur,  nodi,  steno- 
ses,  pressus;  morbi  inflammatorii  foetus  interdum,  sed 
certe  raro  aeque  ac  foetus  morbi  ipsi. 

b ) Anaemia.  1.  Placenta  pallida,  languida,  ab  utero 
saepe  partim  soluta,  id  quod  semper  caussa  est,  prae- 
sertim in  leucophlegmatica,  exsucca  foeminae  constitu- 
tione. Foetus  praemature,  debilis,  mortuus  gigni  solet. 
Quasi  ex  lege  2.  placenta  languescit  maturitate  nimia, 
ubi  vasa  haud  raro  obliterata  et  ossificata,  fila  quasi  cal- 
caria phosphorata  impleta  conspicies,  in  uterinali  prae- 


’)  Neide:  diss.  de  haeniorrh.  uteri  gravidi.  Vratisl.  1845. 
pag.  8. 

=1  1.  c.  IV.  191. 

cipue  superficie,  frequentiora  tamen  et  magis  aperta  in 
animalibus  (Busch  et  Moser  ’). 

c.  Plilogoses. 

§.  9.  Placentitidem  magis  ex  sequelis,  quam  ex  si- 
gnis propriis  cognitam  habemus;  primum  Brachet  2), 
accuratius  S i mpson  3)  deinde  eam  exposuit.  Est  autem 
universalis  vel  partialis,  acuta  vel  (saepius)  chronica, 
primaria’  vel  secundaria  (ab  utero).  — Signa  sunt:  pre- 
mens, trahens,  hebes  dolor  in  placentae  loco,  in  regione 
lumbali,  pressu  auctus,  situ  prostato  levior,  interdum 
remittens;  fere  nunquam  abest,  quod  quidem  Simpson 
contendit.  In  affectione  graviori,  praesertim  si  uterus 
simul  corripitur,  motus  febriles,  vomituritiones,  in  exitu 
suppurationis  febris  hectica  exstant.  W i ld e stranguriam 
et  corrodentem  leucorrhoeam , sanguine  tinctam  in  indu- 
ratione  imprimis  observavit.  Plerumque  morbus  lobos, 
rarius  totam  placentam  corripit.  Facile  in  alios  lobos 
transit,  quod  ex  iis,  quae  inflammationem  in  variis  sta- 
diis passim  secuta  sunt,  cognoscimus  (Rokitansky  4). 
Per  totam  enim  graviditatem  redit,  ita  ut  quos  exitus 
habere  solet,  paene  per  omnes  metamorphoses  observari 
possit.  Ejus  sedes  omnino  fere  eadem  et  erythrosis  est, 
vasa  interuteroplacentalia,  verum  etiam  alterum  vasorum 
systema  mox  inficitur,  quum  utrumque  arcte  cohaereat. 

Diagnosis:  Auscultatione  quam  Simpson  laudat, 
diagnosci  nequit,  num  dolor  in  ipsa  placenta  sit,  quia 


| 0 eod.  1.  177. 

*)  Journal  gener,  de  la  medie.  1828.  Janv.  10  — 60. 
s)  1.  c. 

<)  III.  614. 


placentalem  strepitum  a placenta  oriri  dubium  est.  Omnia 
vero  illa  signa  non  pathognomonica  videntur,  partim  et 
ipsa  incerta  nec  semper  adsunt,  partim  eadem  irritatio- 
nis inflammatoriae  uteri  aliarumve  hac  in  regione  par- 
tium. Dein  tales  complicationes  (metritis  partialis,  rheu- 
matismus uteri  etc.)  haud  rarae,  saepe  protopathicae 
etiam  sunt.  Cum  doloribus  partus  autem  commutatio 
vix  fieri  possit.  Num  placenta  denique  foetalis  vel  ute- 
rina patiatur,  intelligi  plane  nequit.  De  dolore  illo  he- 
bete, praesertim  si  exploras,  omnes  fere  gravidas,  quas 
exploravi,  queri  audivi,  quamquam  certe  non  omnes  pla- 
centitide  laborabant. 

Aetiologia:  specialis  praedispositio  negari  nequit,  quum 
in  haud  paucis  foeminis  quovis  fere  in  partu  concretio- 
nes placentae  (inflammationis  exitus  vulgaris)  invenian- 
tur. Erythrosin  igitur  eam  esse  elucet,  universalem  etiam 
causam  ipsam  esse  graviditatem  puto.  Saepe  autem 
morbus  pressu  abdominis  ("Schniiren,  Rollen«)  excitari 
solet,  deinde  omnibus,  quae  in  organis  abdominis  con- 
gestionem efficiunt,  secretionibus  excretionibusque  op- 
pressis. — * 

Exitus  vero  hi  sunt: 

§.  10.  a)  Resolutio , quam  meliorem  sed  non  frequen- 
tiorem  dicimus.  Morbus  non  ad  acmen  pervenit,  ad 
pathicam  effusionem;  symptomata  disparent  et  placenta 
sana  manet. 

b)  Hypertrophia,  plerumque  cum  lymphae  coagula- 
bilis  in  interstitialem  telam  effusione,  concretione  sero-1 
tinae  auctioneque  parenchymatis  vera  (cf.  §.  4). 

c)  Atrophia , saepe  cum  exsiccatione  et  vastatione  (§.  5). 

d)  Hepatisatio:  Simpsonii  secundum  inflammatio- 
nis stadium ; in  parenchyma  lympha  coagulans,  fibrinosa, 

adhaerente  cruore  rubra  effunditur,  qua  pars  impleta 
subrubra,  fragilis,  nodosa  fit  (Rokitansky Sectione 
transversa  aequalis  steatomatosa  quasi  structura  apparet 
(Simpson)  saepeque  sicca  est  et  cartilaginea.  Effusione 
autem,  si  in  substantia  intervasculari  serotinae  fit,  plus 
minus  ampla,  dura,  fibrinosa  placentae  cum  utero 

e)  concretio,  rarius  foetus  et  velamentorum  in  locis  in- 
solitis oritur  (chordae  umbil.?* 2)  in  qua  saepe  varia  etiam 
concrementa  inveniuntur  (§.  14).  Unde  telae  affectae  color 
primum  purpureus,  deinde  pallidior  e luteo  rubro  in  lu- 
teum denique  in  griseum  mutatur,  ut  omnes  species  he- 
patisationis  ibi  videas.  Raro  in  concavam  placentae 
superficiem  effusiones  fiunt.  Cru  veilhier  3)  tales  pinxit 
pseudomembranas  inter  chorium  et  placentam,  infiltra- 
tiones  tunicae  mediae  inter  chorium  et  amnium,  placen- 
tam hypertrophicam  cum  extra  vasatis.  Similia  Simpson 
vidit.  Omnia  haec  exsudata  densiora  fiunt,  tela  obliterata 
corrugatur,  inflammatio  ad  exitum  solitum  pervenit: 

f)  ad  indurationem.  Placenta  tendineus,  coriaceus, 
tenax  callus  est,  quod  propriam  morbi  speciem  Wilde 
putat.  Plerumque  partim  indurat.  Quod  Simpson  con- 
tendit, omnes  fere  s.  v.  indurationes  (steatomata,  fibro i- 
des  etc.)  nihil  nisi  vetera  sanguinis  coagula  degenerata 
esse  haud  plane  probem.  Sic  chronica  praecipue  pla- 
centitis  exire  solet,  quae  jam  ipsa  frequentior  est. 

g)  Minus  prona  placentitis  ad  suppurationem  est 
quippe  quae  inflammationem  tantum  acutissimam  sequa- 
tur, hac  autem  haemorrhagiae,  (quibus  inflammatio  optime 


>)  1.  c.  III.  614. 

*)  cf.  illi  casus  apud  Busch  et  Moser  1.  c.  III.  679. 

3)  1.  c.  livrais.  XYI. 

exstinguatur)  abortusque,  priusquam  ad  acmen  perve- 
nit, oriantur.  Aut  multi  abscessus  lobulares  passirn 
existunt,  saepe  confluentes,  aut  suppuratione  profusa 
ac  perversa,  phthisi  placenta  perit  (cf.  §.  12.);  plerum- 
que lobularem  etiam  hepatisationem  deteges.  (Roki- 
tansky  *).  Qui  exitus  solitis  suppurationis  signis  dia- 
gnosci  posse  dicitur  2) ; frigore,  febris  remissione  sine  cri- 
sibus aut  febris  remittentis  in  continuam  hecticam  transitu, 
dolore  obtuso,  emaciatione.  Quam  facile  resorptio  icho- 
ris  per  uteri  venas,  metrophlebitis  septica  universaque 
sanguinis  intoxicatio  oriri  possit,  satis  constat.  — Pessi- 
mus exitus  et  foetui  lethalis  et  matri  perniciosus,  quum 
uterus  totumque  corpus  rapide  et  acerrime  corripiatur, 

/i)  gangraena  est,  putrida  cum  febri  juncta  (cf.  §.  25). 
Portal,  de  la  Motte,  Arnand,  Oehler,  Betsch- 
ler  gangraenam  humidam,  Murat3)  siccam  se  obser-  c 
vasse  dicunt.  Placentam  bruneo  nigram,  viridem,  tabi-  Ii 
dam,  putredine  solutam,  ichore  perfusam  vehementer  foe-  si 
tentem  massam  praestare  fertur.  Hunc  exitum  Roki- 
tansky  non  agnoscere  videtur,  nec 

i ) malaciam , quae  raro  et  certe  post  praecedentem 
chronicam  inflammationem  evenit.  Busch4)  ter  decies  po 
eam  observans  telam  emollitam,  putrefactam,  volumine  1 pn 
vel  usitato,  vel  — liquescente  massa,  puto  — adaucto,  i li 
praeterea  livido  flavo-viridi  colore,  tetro  odore  reperit  “). 
Praeter  illam,  de  qua  egimus,  irritationem  inflammatoriam, 

>)  I.  c.  III.  615.  til 

’)  cf.  Busch  et  Moser  I.  c.  IV.  186. 

s)  Dictiou.  des  sc.  medie.  XLII.  516.  (art.  Placenta). 

4)  Busch  et  Moser  I.  c.  IV.  p.  192.  j lll 

°)  Atque  quod  Pfaff  vidit  (Richter’s  chir.  BibJioth.  V. 
537),  huc  pertinere  videtur. 

quod  primum  morbi  stadium  est  — ex  analogia  ence- 
phalomalaciae  etc.  ')  — res  etiam  a matre  quaedam  de- 
bilitantes, animi  affectus,  morbi  uteri  caussae  judicentur. 
Plerumque  abortus  miseri  foetus  cum  haemorrhagia  asthe- 
nica humorumque  sepsi  sequitur. 

C.  Tuberculosis  placentae. 

§.  11.  Nonnulli  auctores  duros  cystis  inclusos  nodos 
tubercula  descripserunt2),  quae  Rokitansky3)  omnino 
negat  esse  dehortans:  »ein  bisweilen  kiisiges,  zerfallendes 
oder  verkreidendes  faserstoffiges  Entziindungsprodukt  oder 
ein  in  ahnlicher  Metamorphose  begriffenes  durch  Ha- 
morrhagie  gesetztes  Faserstoff-Coagulum  dafiir  zu  halten." 
Equidem  vero,  praesertim  si  pulmones  e.  g.  tuberculo- 
sae sint,  tales  depositiones  in  placenta  etiam  uterina  fa- 
cile fieri  censeam,  quippe  quae  in  utero  forte  jam  ad- 
fuerint; tubercula  enim  ubique  deponi  posse  scimus.  Diagno- 
sin sane  non  prorsus  certam  dolemus. 

§.  12.  D.  Phthisin  placentae 

jam  commemoravimus,  quae  e placentopyosi  suboriri 
potest,  si  diffuse  infiltrata  tela  solvitur,  cavernae,  sicut  in 
pulmone  existunt,  tela  circa  eas  condensatur;  interdum 
hi  abscessus  capsulis  obteguntur. 

E.  Hydrops. 

§.  13.  a)  De  pl.  hydropica , tanquam  hydrope  sac- 
cato, jam  disseruimus,  infiltrationibus  liquoris  serosi,  ca- 

')  Schoenlein,  Vorlcsungen  uber  Patii,  u.  Tlier.  1.  175, 
313  etc. 

J)  Busch  et  Moser  1.  c.  IV.  193. 

’)  III,  616, 

vernis,  tali  aqua  impletis.  — b)  Frequentiores  autem 
hydutides  sunt,  mola  hydatidosa  (Laennecii  ‘)  acephalo- 
cystis  racemosa),  in  foetibus  quoque  maturis  placentaque 
sana  (Voigtel  3).  Quibus  hydatidibus  totus  persaepe 
uterus  impletus  est  (hydrometra  hydatidosa 3). 

F.  Heteroplasmata  alia. 

§.  14.  a)  Ossificationes , concrementa  calcaria  fre- 
quentia sunt  in  uterinali  plerumque  superficie  (Hueter  4), 
non  minus  tamen  in  foetali  et  in  parenchymate.  Quas 
Fieinus  ex  iisdem  partibus,  quibus  ossa  componuntur, 
chemice  invenit  et  Carus  5)  inter  100  placentas  5 vel  8 
cum  ossificationibus  internis,  2 vel  3 cum  calcaribus 
nucleis  (tuberculis  ?)  in  feminis  male  nutritis,  scrophulo- 
sis,  (tuberculosis?)  praecipue  vetulis  (arthriticis?)  repe- 
rit  6).  Obi  iteratione  et  ossificatione  arteriarum  prae  ce- 
teris haec  concrementa  foetalis  planitiei  effici  perfectaque 
placentae  maturitate  deposita  calcaria  quasi  normalia 
exoriri  jam  diximus  (sicuti  ipsa  senectus  ad  organorum 
ossificationem  prona  est).  Aucta  enim  hac  et  praecipi- 
tata vi  formandi  tale  quid  jam  prius  fit,  inflammatione 
non  semper  antecedente.  Inde  ab  utero  tantum  in  pla- 
centam depositiortes  fieri,  quod  Carus  contendit,  satis 
refutatur  ossificationibus  in  parenchymate  latereque  foe- 


’)  Bulletiu  de  la  faculte  de  Med.  1804.  No.  10. 

4)  1.  c.  III.  566. 

*)  Busch  et  Moser.  II.  521. 

0 1.  c.  57. 

')  Gem.  Z.  I.  3.  615.  Depicta  est  talis  pl.  a Murat  I.  c. 
“)  Garain  (Voigtel  1.  c.  III.  567.)  ossificationem  super- 
ficiei uterinae  pl.  3 — V"  in  spongiosam  ejus  telam  prominentem, 
foetum  tamen  plane  perfectum  vidisse  se  narrat. 

tali  confectis.  Quae  Rokitansky  ’)  nodosa  vel  funi- 
formia  (arteriae  obliteratae?)  concrementa  esse  dicit, 
quae  in  tela  post  inflammationem  vastata  vel  coagulis 
fibrinae  ex  haemorrhagia  ortis  effecta  esse  videntur.  Con- 
cretiones autem  cum  utero  vitiaque  partus  secundinarum 
eo  majora  esse  elucet. 

b)  Lithiasis  placentae  a veteribus  medicis  obser- 
vata 2),  ossificationibus  adnumeranda  videtur. 

c)  Tumores  benigni.  Observati  sunt  tumores  sarco- 
matosi,  steatomatosi  (Pl.  obesa)  3),  cartilaginei 4),  fibrosi 5 6), 
varie  duri.  Memorandus  est  annulus  ille  fibrosus  circa 
placentam.  Praeter  tendineam  striam  velamentorum  circa 
pl.  hic  ex  inflammatione  praegressa  peripherica  et  den- 
satione , saepe  vero  per  metamorphosin  coagulorum, 
fibrosa  durissima  concretio  marginum  placentae  cum 
utero  exstitit. 

d)  Tumores  malignos,  carcinomata  Rokitansky  c) 
recte  mihi  ficta  et  obsoleta  judicare  videtur,  quae  be- 
nigna cum  induratione  vel  corrugatis  coagulis  commutata 
sint.  Revera  quidem  nulla  propria  signa  diagnostica 
alia  observatores  indicant,  nisi  scirrhosam  substantiam 
fuisse  eburneam,  luteam,  tuberosam,  nonnullas  cystas  et 
perpauca  vasa  obliterata  continere  (Busch  et  Mos  er  '). 


')  III.  G15. 

3)  cf.  Voigtel  IU.  5G7.  de  omnibus  his  casibus,  veluti  de 
rubro  lapide  % vij  pond. 

’)  Voigtel  eod.  1.  de  nodo  § vi  /3  pond.  (Ruysch,  Clarke); 
EI.  v.  Siebold,  1.  c.  I.  §.699;  Busch  et  Moser,  IV.  193. 

4)  Frank,  N.  Z.  1834.  II.  2G1. 

5)  Treuner  et  Werner  (Starks  Archiv  etc.  II.  1 . 37.  et 
IIT.  682.)  tumores  texturae  tendinis  Achillis  describunt. 

6)  III.  GI6.  — 7)  IV.  195. 

Nec  facile  intelligi  potest  carcinoma  effici  posse  in  or- 
gano, quod  per  breve  tantum  tempus  fungatur  inferio- 
reque  organisationis  in  gradu  positum  maneat;  ita  ut 
omnino  fere  tempus  non  dari  putem  exoriendi  tam  lenti 
scirrhi,  vel  aperti  carcinomatis,  quod  Troii  ')  se  observasse 
vult.  Omni  igitur  jure  scirrhum  pro  induratione,  carci- 
noma apertum  pro  putrescentia  vel  phthisi  pl.  habea- 
mus. Carcinoma  vero  uteri,  cum  quo  graviditas  simul 
esse  potest,  in  placentam  transire  non  nego,  quamvis 
valde  dubito,  quum  haud  sciam  an  tali  loco  placenta 
gignatur.  — Fungos  pl.  nunquam  reperi,  quamquam  hi 
fortasse  facilius  existere  possint,  nec  polypos,  tumores 
„erectiles”,  telangiectasias  etc.  — Quorum  omnium  pseu- 
doplasmatum  caussae  plerumque  inflammatio  chronica 
ex  erythrosi  vel  traumatis  iteratis,  perversus  organismi 
in  hoc  loco  nisus,  partialis  placentae  per  graviditatem  solu- 
tio, dyscrases,  quae  eum  locum  occupaverunt,  habendae 
sunt,  praesertim  concrementorum  in  placenta  uterina 
telaque  intervasculari.  Diagnosis  singularis  post  partum 
demum  edi  potest,  existentiam  eorum  retardatione  secun- 
dinarum jam  cognoscimus. 

§.  15.  G.  Haemorrhagicis,  traumatis,  convulsionibus 
uteri  gravidi  indeque  solutione  praematura  vel  ruptura, 
nimia  erythrosi  (apoplexia  placentae  §.  7.)  effici  diximus. 


')  Diss.  de  placentae  morbis.  1835. 

II.  PLACENTAE  MORBI  IN  RELATIONE  SUA 
AD  UTERUM  ET  OVUM  ET  PARTUM 
IPSUM. 

1 

Placenta  per  se  omnino  sana  esse  potest,  sed  in  his 
> conditionibus  vitia  exstant.  Quorum  caussa  partim  in 
ea  ipsa,  partim  in  uteri  ovique  morbis  quaerenda  est, 
cum  quibus  saepe  proprii  quoque  placentae  morbi  juncti 
sunt. 

A.  Ectopiae. 

§.  16.  Insertio  irregularis  est;  regularis  vero  in 
laterali  superiore  postico  uteri  segmento , omnino  igitur 
circa  tubarum  ostia  cf.  §.  18.  Omni  cuique  tamen 
uteri  loco  potest  esse  affixa,  prorsus  priori  vel  posteriori 
parieti,  prorsus  lateribus,  fundo  ipsi,  tubis  dilatatis,  collo 
denique  uteri,  i.  e.  centraliter  sive  plus  minus  excentrice 
super  os  uteri.  (Num  in  vagina  etiam  '),  valde  dubito). 
Quas  irregulares  sedes,  excepta  utraque  posteriore,  prima 
specie,  hanc  altera  complectimur.  Antea 

§.  17.  de  sede  pl.  in  graviditate  extrauterina  aliqua. 

In  graviditate  tubaria  et  interstitiali  — quae  stricte 
eaedem  sunt  (Joa.  Mueller)  — placenta  plerumque  per- 
fici nequit,  quum  in  illis  mater  ruptura  tubae,  in  bis 
ovum  pressu  tertio  quartove  mense  obeat,  ubi  in  ipsa 
regulari  ovi  evolutione  placenta  nondum  exstat,  eo  minus 
in  angustata.  In  graviditate  abdominali  vel  ovaria  impe- 
dita haud  est  et  planitie  modo  solita  parieti  uteri  simili 


’)  cf.  Voigtel,  III.  563.  et  recentiores  quoque  casus,  ubi 
tale  quid  credebatur. 

caret  sede,  quam  vero  natura  creat.  Ita  in  graviditate 
ovaria  Bo elimer  ')  jam  ovarium  externe  fibrosum,  in- 
terne vasis  abundans,  maxime  ubi  placenta  adhaerebat, 
villoso  strato  celluloso  obtectum,  serotinae  instar,  invenit. 
Tale  quid  ipse  vidi  et  in  omni  fere  museo  anatomico 
videndum.  In  graviditate  abdominali  placenta  cuivis 
organo  affigi  potest,  maxime  viscerali  vel  parietali  peri- 
tonaeo. De  foetus  nutritione  dubites,  si  de  organo  pla- 
centae tam  alieno  audis.  Quod  quidem  plane  non  esse, 
Carus * *  3)  inquit;  totum  enim  internum  uterum,  per  tuba- 
rum finem  abdominalem  cum  peritonaeo  „ verum  conti- 
nuum” conficere  e.ademque  igitur  superficie  plasticae 
membranae  aliter  tantum  formatae  ovum  nutriri.  Quod 
si  probare  nobis  non  displiceat,  quum  membrana  mucosa 
uteri  serosis  tunicis  appropinquet  (hydrometra  interna) ; 
audax  tamen  videtur,  qui  serosum  peritonaeum  tam  aptum 
putet,  ut  non  vehementer  mutatum  pro  tunicae  mucosae 
(uteri  etc. ) fungi  possit,  etsi  utrumque  „ continuum” 
conficiat.  — Placenta  plerumque  major  sed  tenuior,  vasis 
exiguis  est,  quia  locus,  ubi  insidet,  non  paratus  quasi 
ad  hanc  functionem,  tantum  praestare  nequit,  quare  pla- 
centa, ut  alimentum  necessarium  paret,  longius  extenditur, 
quod  facilius,  quam  in  utero,  potest.  Sed  in  graviditate 
ovaria  etiam  placentam  plane  solitam  invenit  Susewind  3), 
Duverney  4)  et  Ramsey  5)  saccum  etiam  utero  ana- 
logum, cui  placenta  adhaerebat,  (ovarium  dilatatum?) 
massa  omnino  similiter  intervasculari  repererunt.  Mira- 

‘)  Meckel,  1.  c.  II  a.  pag.  166. 

1.  c.  II.  408. 

diss.  de  gravid.  ovarii  1820. 

4)  Oeuvres  anatom.  II.  359. 

5)  Meckel,  1.  c II  a.  pag.  164  et  167. 

bilissimum  est  Patunnae  ’)  exemplar,  ubi  ectopia  pia- 
centae  cum  ectopia  graviditatis  abdominalis  juncta,  pla- 
centam in  naturalem  sedem  reposuit.  Foetus  enim  in 
abdomine  siti  chorda  per  tubam  ad  placentam  in  utero 
rite  formatam  pergebat.  De  speciali  sede  ad  et  intra 
singula  organa  abdominis  ')  latius  disserendi  spatium  non 
permittit. 

§.  18.  a)  Sede  placentae  in  uno  quatuor  laterum 
uteri  sive  in  fundo  tubisque  foetus  nutritio  non  inhibe- 
tur; sed  partus  plus  minus  turbatur:  paululum  sede  pla- 
centae prorsus  in  posteriori  pariete,  quae  maxime  legali 
appropinquat;  magis  fundo,  quo  contractionum  vis  inhi- 
betur. Quoniam  axioma  judicandum,  naturaeque  con- 
tractionum effectus  consentaneum  est,  ut  locus  uteri,  ubi 
placenta  insidet,  non  contrahatur,  quo  placenta  statim  de- 
stringeretur, illeque  Jocus  quasi  hypomochlion  est,  ad 
quod  omnes  partes  appetant* *  3) ; dein  quia  dolores  pro- 
pulsivi  maxime  e fundo  incipiunt,  dum  contractiones 
parietum  magis  rotationis  foetus  efficiant:  — satis  elu- 
cet, vim  expulsivam  ipsam,  si  placenta  fundo  insideat, 
cohiberi,  nisi  praematura  placentae  solutione  fundus  libe- 
retur; ideoque  sedem  normalem  placentam  non  in  fundo 
esse  posse.  Atqui  posticum  illud,  de  quo  diximus,  uteri 
segmentum  laterale  superius,  ubi  placentam  justo  insi- 
dere contendimus,  valide  contrahi  omnino  non  debet; 
foetum  enim  ad  ramos  horizontales  ossis  pubis  et  ossa 


')  Epistol.  contio,  hist.  foet.  sine  involucris  etc.  Wien  1703. 
cf.  Meckel,  eod.  1.  108. 

*)  vid.  casus  tales  io  Meckel,  eod.  1.  174.  etc. 

3)  cf.  Buscb  et  Moser,  III.  art.  Mechanismus  d.  Geb.  et 
IV.  197. 

innominata  cogeret;  quo  consilio  natura  huic  loco  pla- 
centam imposuit.  Qua  de  caussa  Schmidt1),  veteres 
auctores  sequens,  minus  apte:  «Genau  genommen,  inquit, 
ist  nur  der  Muttergrund  ais  der  reclite  Ort  fiir  die  Pla- 
centa zu  betrachten.«  Ipse  enim  fundus  2)  cum  pariete 
antico  valide  se  contrahere  foetumque  inferiorem,  initio 
paullo  posteriorem  versus  regionem,  secundum  lineam 
directoriam  pelvis,  depellere  debet.  — Placenta  oritur, 
ubi  ovulum  e tuba  intrans  deciduam  veram  replicat 
(Wagner3)  et  ex  villis  quidem  chorii  eo  tantummodo 
loco  permanentibus  et  ex  decidua  serotina  veraque,  quae 
omnia  inter  se  concreta  et  novis  vasis  pertexta  sunt 4). 
Ostio  autem  tubae  adversa  pars  deciduae  verae  aptissima 
ad  replioationem  est,  neque  intelligitur,  naturali  modo 
ovulum  deorsum  vel  immo  sursum  ad  fundum  ascendens, 
ibi  demum  replicationem  efficere.  Magis  posteriori  pa- 

')  I.  c.  §.  533. 

*)  Fundus  enim  pars  uteri  est  supra  tubarum  ostia  sita; 
Soemmering:  Lehre  vora  Bau  d.  m.  K.;  umgearbeitet;  V. 
Eingeweidelehre  von  Huschke,  pag.  472. 

3)  I.  c.  §.  79.  u.  82. 

4)  Ouod  ejus  tantum  loci  remanent  villi,  quum  ceterae  chorii 
partes  laeves  fiant,  pressu,  quem  membr.  reflexa  ubique  in- 
cludens, protrusa  eoque  distenta  in  totum  chorium,  excepto 
hoc  uno  loco,  exercet,  fieri  videtur.  Quare,  quae  Wagner 
§.  82.  dicit:  Nur  da,  wo  die  Nabelgefafse  sicli  stark  eut- 
wickeln,  wachsen  auch  die  Zotten  fort,  und  dies  erfolgt  ge- 
wohnlich  an  der  Umschlagsstelle  der  decidua  vera  und  reflexa 
— forte  inversa  rectius  dici  possunt:  ubi  tantum  villi  (perma- 
nere et)  crescere  possunt,  in  ipso  replicationis  loco  vasa  etiam 
umbilicalia,  placenta  etc.  existere  possunt;  „denn  die  im  iibrigen 
Umfange  des  chorium  anfangs  auch  entstehenden  Gefafse,  die 
mit  den  Zotten  in  die  reflexa  liinein  wachsen,  verkummern 
bald,”  Wagner  pergit. 

rieti  inhaerere  videri  puto  placentam,  quia  paries  anticus 
ad  majorem  ambitum  accrescit,  quam  posticus  vertebris 
impositus,  quum  anticus  integumentis  abdominis  cedentibus 
adversus  sit  (cf.  de  sede  antica  infra  dicenda).  — Itaque 
superior  lateralis  angulus  aptissimus  ad  replicationem, 
serotinam  formandam,  villorum  luxuriem,  placentae  ma- 
tricem est.  Quod  vero  dextro  lateri  placenta  saepius 
insidere  fertur,  eo  fieri  puto,  quod  foetus  positiones  ab- 
domine dextrum  versus  frequentiores  sint;  foetus  enim 
chorda  umbil.  aut  circumveniri  aut  "equitare»  deberet 
Sedes  igitur  'placentae  in  fundo  uteri  mala  vel  pe- 
jor  est,  quam  prorsus  in  postico  pariete.  Quod  ex  se- 
quelis suis  elucet.  An  sola  vitiosum  foetus  situm  efficiat, 
sicuti  aliae  anomales  sedes  (Busch  et  Mos  er2),  dubito, 


')  Si  nostra  placentae  formationis  deductio  vera  sit,  illaque 
lextro  latere  saepius  inveniatur,  inde  dextrum  ovarium  uberius 
rideatur,  quod  quidem  discrimen  inter  utrumque  ovarium  quum 
ac  in  re,  tum  in  morbis  quibusdam  (hydrope,  scirrho)  ob- 
ervatum  esse  dicitur.  Cui  sententiae  relatio  Rokitansky, 
ua  inter  6 graviditates  tubarias  5 in  dextra  tuba  fuerint  (III. 
07.)  admodum  opportuna  esset,  nisi  Heim,  aeque  gravis  auctor, 

i ejusmodi  graviditates  in  sinistra  tuba  enarraret  (Erfalirungen 
. Bemerk.  liber  Schwangerschaft  aufser  d.  Gebarmutter,  1812. 
ag.  0.  etc.).  — Naegele  (die  geburtsliiilll.  Auscultatiou,  1S3S. 

ag.  83.  etc.)  sinistro  lateri  majorem  vindicat  frequentiam,  quod 
uscultatione  confirmari  dicit;  placentam  deinde  plerumque  paullo 
ferius  ac  medio  utero  insidere  contendit,  quum  rima  vela- 
entorum  uno  latere  a margine  placentae  2* 1/* — 3“  altero  qua- 
uplo  vel  quintuplo  remotior  sit;  id  quod  nostrae  sententiae 
: pl.  sede  normali  admodum  favet.  Idem  Ed.  v.  Siebold 
. c.  p.  US.).  Nos  quidem  frequentioris  in  altero  latere  sedis 
unioni  non  multum  confideamus,  Disi  caussa  supra  dicta  niti— 

r,  majore  enim  infantis  situs  „ primi”  frequentia. 
a)  I.  c.  IV.  197. 

perbrevi  (circumvoluta)  chorda  fieri  possit;  motus  tamen 
foetales  obtegere  solet.  In  partu  dolorum  directio  diver- 
titur placentaeque  solutio  retardatur,  praesertim  si  chorda 
imperite  trahenda  eam  accelerare  velles.  Tum  enim  tam 
facile  pars  placentae  solvitur,  rumpitur  cum  chorda,  ute- 
rus etiam  invertitur.  Etsi  forte  rite  placenta  a fundo 
solveretur,  non  margine  ut  in  laterali  sede,  sed  foetali 
toto  plano  centrice  in  os  uteri  intraret  eoque  expelli 
cunctaretur  (§.  27.) 

Lateralis  vero  sedes  modo  aeque  opportuna  ac  pos- 
tica est,  modo  aeque  periculosa  atque  antica,  modo  ipsa 
placenta  praevia  peripherica  fit.  Sed  maxime  et  gravi- 
ditatem et  partum  sedes  antica  periclitatur.  Namque  tum 
ei  loco  placenta  inhaeret,  qui  se  contrahens  caput  ab 
arcu  pubis  in  excavationem  sacralem  pellere  debet;  quod 
quum  non  fiat,  contraria  dolorum  directio  praevalet,  ita 
ut  caput  in  symphysin  nitatur,  unde  ibi  dolor,  stranguria, 
uti  in  «abdomine  pendulo  » Jam  in  graviditate  hanc  ano- 
malem placentae  sedem  apparere  Wenzel')  contendit, 
quum  motus  foetales  magis  in  regione  postica,  objective 
et  subjective,  sentiantur,  eoque  minus  certe,  (quod  crassa 
placenta  inter  foetum  ac  manum  nostram  est),  postea  etiam 
omnino  motus  et  partes  foetales  per  abdominis  integu- 
menta non  .amplius  sentiri,  quamvis  7 vel  8 mense  mol- 
liora sint.  Fundum  etiam  uteri  difficilius  tangi,  uterum 
pyriformem  non  esse,  umbilicum  insolito  detergere  (prius 
et  magis  latitudinem  versus)  abdomenque  supra  umbilicum 
saepe  constrictum  dextrorsum  vel  sinistrorsum  prominere, 
praecipue  labium  uterinum  anticum  tumescere  et  postico 
longius  esse,  contractionibus  non  mutari,  idque,  si  attol- 


>)  Gem.  Z.  I.  20. 


las,  dolere,  quo  sitnul  regio  vesicalis  trahi  videatur. 
Partus  incipiens  solita  signa  deesse,  dolores  magis  secun- 
dum vertebras  sentiri  et  minus  arcum  versus  pubis,  sed 
magis  femora  versus  dirigi.  Ceterum  partus  multo  dif- 
ficilior, contractiones  et  oris  uterini  apertura  inaequales 
sunt.  D’Outrepont  inter  11  tendinosas  concretiones 
octies  placentam  ad  anticum  parietem  affixam  invenit 
easque  ex  inflammatione  traumatica  ortas  esse  recte  pu- 
tat, quippe  quae  hic  eo  facilius  effici  debeat.  Anomaliae 
etiam  solutionis  et  expulsionis  placentae  haud  rarae 
sunt.  — 

Placenta  dilatatis  in  tubis  rarissime  reperitur  (a  d'0  u - 
trepont,  Rieke,  nuper  Payan  '),  quod  pro  imperfecta 
graviditate  tubaria  quasi  habendum  est.  Vasa  placentae 
in  uteri  cavum  prominent,  tubaeque  ostium  valde  dila- 
tatum est.  Aut  abortus  sequitur  aut  eutocia  in  tempore, 
si  tuba  placentam  expellere  satis  valet,  aut  artificiosa  so- 
lutio necessaria  fit  sive  ob  insufficientiam  contractionum 
tubae,  ex  eaque  haemorrhagias  ortas,  sive  ob  incarcera- 
tionem  placentae.  Diagnosin,  quamvis  non  certam  sumi- 
mus ex  inaequali  forma  uteri,  qui  in  duas  partes  divisus 
apparet,  qualis  apud  geminos  esse  dicitur  et  ex  inaequali 
in  partu  contractione;  — deinde  ex  uteri  figura  post 
partum  etiam  permanente  inaequali,  volumine  quamvis 
diminuto.  Quae  signa  per  se  intelliges.  Optimum  certe 
signum  percussione  quaerendum  erit,  tumor  enim  in 
utero  lateralis.  Tubae  ruptura  vix  unquam  orta  fuerit. 

§.  19.  b)  Placenta  praevia  inferiori  segmento  uteri 
insidet;  quod  periculosissimum  nec  tamen  rarissimum 
[placentae  est  vitium. 

')  Monthly  Journal,  Novbr.  1845.  cf.  Schraidfs  Jahr- 
biicher,  1840.  49.  2.  No.  2. 

De  historia  et  frequentia  nonnulla:  Morbus  iste  for- 
tuito, sectione  cognoscebatur  saeculo  XVIII  '),  etsi  non 
nimis  difficilis  intellectu  est.  Antea  ineptus  ille  »cul- 
but,«  quem  foetus  non  bene  fecisset  placentamque  deri- 
puisset, credebatur  *).  De  frequentia  auctores  magnopere 
dissentiunt.  Quam  Wenzel* *  3)  periodice  septem  per  sin- 
gulos annos  augeri,  d^utrepont4),  Saxtorph5), 
Schwarzer6)  vel  epidemicam,  Boer7 8)  quibusdam  anni, 
bellorum  temporibus  EI.  v.  Siebold5)  esse  docent,  qui- 
bus vehementes  corporis  motus,  concussiones  eoque  ovuli 
descensus  (cf.  infra)  eveniant.  Comparatis  inter  se  tri- 
ginta relationibus,  quas  ex  scriptoribus  et  nonnullis  an- 
nalibus obstetriciis  collegi,  inter  312  partus  unam  plac. 
praeviam  inveni  (1480  maximum,  56  minimum).  Ex  his 
periodicam  etiam  frequentiam  negare  nequeo.  Vitium  in 
primiparis  et  multiparis,  juvenilibus  et  vetulis,  robustis 
et  debilibus  matribus  aeque  crebra  esse  solet  (Carus9); 
plerique  tamen  in  multiparis  frequentiorem  esse  malunt 
(F.  B.  Osi  an  der  l0),  EI.  v.  Siebold  ll).  Certe  vero  pl. 


*)  cf.  Platner  resp.  lleffter,  de  pl.  praev.  1804.  et  Ober- 
teiiffer  in  Stark  Archiv,  f.  Geb.  I.  2.  pagi  et  II.  pag.  1 — 8. 

s)  Primus  refutat  Seyler  pr.  Schacher,  de  pl.  ut.  mor- 
bis 1719.  §.  S. 

3)  Gem.  Z.  I.  1.  77. 

J)  7 casus  per  4 bebdom.,  9 per  5 observavit  Gem.  Z.  II. 
3.  541.  et  V.  4.  537. 

5)  de  baemorrh.  ut.  solut,  pl.  in  orif.  int.  seq.  1774. 

6)  J.  c.  II.  §.  427. 

7)  H us sia n,  Hdb.  d.  Geburtsh.  II.  24. 

8)  1.  c.  I.  §.702.  — »)  1.  c.  II.  §.  1494. 

,#)  Progr.  de  caussa  insert.  plac.  in  uteri  orif.  etc.  1792.  et 

Denkwiirdigk.  f.  d.  Heilk.  pag.  308. 

1 ’)  eod.  loc. 

praevia  non  semper  cognoscitur,  quippe  qua  saepius  abor- 
tus afferatur,  cui  quidem  id  proprium  esse  Wenzel  dicit, 
ut  ovum  involucris  integris  a placenta  molli  servatis  abeat. 

Pl.  praeviae  gradus:  limbus  tantum  in  os  uteri  im- 
minet, — pl.  pr.  peripherica  — vel  centrum  plus  minus 
super  eo  est,  — pl.  pr.  centralis;  — illa  frequentius 
invenitur. 

Aetiologia:  Placenta  formatur,  ubi  decidua  reflectitur 
ergoque  ovum  adhaeret  et  serotina  oritur  (cf.  §.  18). 
Opponi  mihi  possit,  replicationem  una  cum  ovi  in  cavum 
uteri  introitu,  nisi  jam  prius  fieri;  — 12 — 16  diebus 
post  conceptionem,  ex  ovi  canini  analogia  (Wagner1) 
— placentam  vero  tertio  demum  quartove  mense  formari 
incipere.  Sed  vere  tantummodo  tum  demum  decidua  re- 
flectitur, quum  ovum  tantum  sit,  ut  inter  deciduam  atque 
uterum  spatium  extendat  quoddam,  deciduaque  vera,  tunc 
reflexa  prorsus  induatur.  Itaque  si  ovulum,  tum  jam 
magis  amplum,  quavis  re  — imprimis  concussionibus, 
diuturno  statu  foeminae  erecto  paullo  post  ovi  in  uterum 
introitum  (cf.  quae  de  epidemica  in  bellis  frequentia  dixi- 
mus)— commoturum  esset,  ut  descenderet  inter  uterum  et 
deciduam  veram:  haec  membrana  etiam  magis  abinde  pro- 
pelletur, villi  chorii  in  inferiore  magis  ovo  formabantur, 
itaque  m.  serotina  in  inferiore  utero,  placenta  denique 
praevia  peripherica  (saepius)  vel  centralis  existet.  Vis 
3nim  formatrix  uteri  ad  gignendam  placentam  uterinam 
ivo  suscitatur,  nec  nisi  rarissime,  morbosa  uteri  ipsius 
eia  igitur,  vel  aberratio  vis  formatricis  uteri  solae  pro- 
>abuntur  caussae. 

Nervorum  ergo  affectiones,  animi  matris  motus,  nisi 


*)  1.  c.  §.  70. 

eadem,  quae  bello  descripsimus  indirecte  efficiant,  pl. 
praeviam  gignere,  vi  utcrinali  aberrante,  mihi  quidem 
opinio  videtur  vaga.  — Sed  quasi  dynamice  etiam  hoc 
vitium  quamvis  difficilius,  interpretari  potes,  quum  chorii 
villi  aucto  formandi  nisu  sponte  deorsum  accrescerent, 
si  ovUm  tertio  quartove  mense,  uteri  cavum  jam  fere  im- 
plens, ad  latus  inclinaret,  forte  propter  uteri  obliquum 
situm,  obliquitatem,  retro-vel  antroversionem,  id  quod  fre- 
quenti complicationi  obliqui  foetus  situs  sive  transversi 
eum  pl.  praevia  non  repugnat2);  — denique,  sed  raris- 
sime, uterum  ipso  loco,  ubi  placenta  rite  formari  opus 
sit,  minus  aptum  esse,  supponi  licet,  propter  degenera- 
tiones ibidem,  dum  inferiora  loca  melius  valeant,  quo 
placenta  elliptica,  forte  peripherica,  insertione  chordae 
admodum  excentrica,  seu  velamentali  formetur.  Busch 
et  Mos  er2)  pro  caussa  habent  vitiosam  chordae  umbil. 
directionem,  (vel  quod  rectius  dicatur,  ectopicam  vaso- 
rum umbil.  formationem),  i.  e.  ex  iis,  quae  supra  dixi- 
mus, chorii  villorum,  ita  ut,  si  uterus  simul  sit  aegrotus, 
pl.  praevia  — (vel  alia  sedes,  veluti  in  fundo)  — vel, 
si  non  sit,  insertio  velamentosa  perfecta  existat.  Unde 
sit  vitiosa  illa  chordae  directio  non  intelliges,  nisi  forte 
supposueris,  evolutionem  chordae  legibus  formativis  a 
placenta  exoriente  »attrahi« ; quod  nihil  aliud  — sine 


’)  Nec  vero,  quod  Carus  (11.  §.  1499)  contendit,  irregularis 
placentae  sedes  obliqui  situs  causa,  sed  utrumque  eademque  re 
efficitur,  laterali  ovi  descensu.  Quanta  sit  frequentia  situum 
foetus  obliquorum,  ex  iis,  quae  Stein  sen.  (Theor.  Anleit.  z. 
Geburtsh.  1800.1.  §.704),  d’Outrepont  (Geni.  Z.  V.  4.537  — 
inter  38  partus  c.  pl.  praev.  35  situs  obliqui),  Carus,  Doering 
Haase  (Gcm.  Z.  I.  615,  III.  105,  IV.  429.)  referunt,  apparet 
’)  1.  c.  IV.  201. 

ambagibus  — est,  nisi  chordam  in  placentam  increscere, 
ubi  haec  formari  nitatur  ac  — possit,  quod  nobis  erat 
demonstrandum. 

Restant  aliae  de  hac  re  sententiae  investigandae. 
Os  ia  nd  er1)  et  St  e in2)  (seniores)  propriam  ovi  pon- 
dus erectumque  foeminae  statum  paullo  post  conceptionem 
accusant,  sed  ovulum  post  12 — 16  dies  in  uterum  demum 
pervenit  eique  tam  parvo,  microscopico,  vix  verum  pon- 
dus tam  mature  attribuendum  censeam.  Veri  tamen  jam 
vestigium  auctores  illi  sequuntur,  tempore  tantum  errant. 
Busch  et  Moser  nostrae  de  situs  per  res  mechanicas 
mutatione  sententiae  repugnant,  rationem  autem  non  pro- 
ferunt; cur  enim  fieri  non  possit,  ut  ovum  usque  ad  os 
uteri  internum  descendat,  ita  ut  pl.  praevia  centralis 
existat,  vix  intelligimus.  Wilde  quoque  accusat  orga- 
nicas, plasticas  vires  illas;  Osi  an  der  plures  celeriter 
prosequentes  graviditates,  quia  in  multiparis  plerumque 
pl.  praeviam  observavit,  quibus  uteri  parietes  justo  la- 
tius pateant  ovumque  cavum  uteri  adeptum  — non  tamen 
pondere  suo  solo,  uti  putat,  sed  — eo  facilius  concus- 
sionibus dimittatur. 

§.  20.  Symptomata  per  graviditatem  ( Metrorrha- 
giae e pl.  praev.).  Quantuscunque  is  morbus,  tam  sim- 
plicia signa  sunt,  plerumque  etiam  diagnosis  haud  latet, 
ultima  certe  graviditate.  Septimo  enim  mense,  usque 
nono  repente  sine  prodromis  vel  occasionibus  externis, 
metrorrhagia  plus  minus  copiosa  oritur.  Quae  si  tran- 
quille femina  cubat  et  potu  utitur  refrigeratorio,  cessat. 
Sed  vehementior  et  in  dies  celerior  et  copiosior  redit 


')  In  programmate  illo  jam  cit. 

2)  1.  c.  I.  §.360. 


32 


atypice,  ut  anaemia  mox  sequatur.  Dolores  denique, 
plerumque  praematuri,  partum  incipiunt.  Interdum  effu- 
siones illae  per  graviditatem  desunt  earumque  prima  at- 
que vehementissima  solito  graviditatis  fine,  quum  os  uteri 
aperiatur,  prorumpit  (Buscli  ‘).  Betschl er  per  postre- 
mas 6 —8  hebdomades  etiam  liquorem  cruentum  aquo- 
sum continuo  e vagina  fluere  vidit.  Ita  graviditas  justum 
assequi  finem  potest.  — Haemorrhagiae  autem  eo  fiunt, 
quod  inferior  uteri  pars  mensibus  tribus  ultimis  celerius 
extendatur,  quum  placenta  acmen  formationis  paene  adepta 
non  amplius  crescat.  Quo  facto  placenta  dissolvitur  ab 
uteri  collo  patescente,  ut  in  partu  ipso,  ubi  e contrario 
tantum  uterus  contrahitur.  Interdum  sinus  uteri  ex  pla- 
centa integri  evadunt;  (Buscli  et  Moser8)  itaque  hae- 
morrhagiae desunt;  quod  quidem  rarum  est,  quum,  te- 
nerrimi, saepius  dirumpantur.  Coagulato  sanguine,  qui 
per  os  uteri  angustum  difficile  effluit,  mox  trombus  con- 
ficitur, haemorrhagia  sistit,  paullo  post  tamen  redit.  Quae 
dissolutio  interdum  in  pl.  praevia  peripherica,  minoris 
praecipue  gradus,  ne  necessaria  quidem  est,  quum  colli  , 
uterini  libera  tantum  pars  extendatur,  ea  autem,  cui  pia-  j 
centa  insidet,  non  mutetur.  — 

Diagnosin  ex  his  repentinis  haemorrhagiis  percipimus 
atypicis,  quae  hoc  ipso  a catameniis  differunt,  et  e signis 
topicis.  Nam  portio  vaginalis  globosior,  mollior,  longior 
manet,  quam  tunc  temporis  esse  debet;  quod  quidem  in 
multigravidis  fallit;  incauta  exploratione  sanguis  etiarn 
profluit,  semper  digitus  cruore  tingitur.  Per  os  uteri  ■ 
paullum  apertum  certe,  per  laquear  vaginae  interdum 


>)  1.  c.  §.496. 

*)  1.  c.  I.  462.  et  IV.  202. 

obscure  corpus  quoddam  molle,  cotyledonibus  simile  sen- 
titur, mollius,  quam  ut  caput,  majus,  ut  clunes  sint;  si 
pl.  praevia  peripherica  est,  latere  libero  velamenta  prae- 
viaque  infantis  pars  juxta  tuberosum  placentae  limbum 
sentiuntur.  Strepitus  deinde  placentalis  solito  profundius 
saepe  super  symphysin  pubis,  sed  minus  clarus  audiri 
dicitur;  id  quod,  si  vere  a placenta  ille  strepitus  orire- 
tur, facile  eluceret,  sed  omnino  denegatur,  cui  prorsus 
equidem  assentiam  ').  Etsi  igitur  diagnosis  per  gravidi- 
tatem dubia  est,  tamen  haec  signa  suspicionem  movent, 
quod  sufficit.  — Mola  tamdiu  relicta,  difficilius  crassis 
velamentis,  quae  vesicam  tensam  formant,  denique  (Horst- 
mann2),  gelatinosa  inter  chorium  et  amnium  membrana, 
(tunica  media  Bischoffii)  falli  possumus.  Saepe  cum 
sede  praevia  alii  etiam  placentae  morbi  juncti  sunt,  ve- 
luti  Atrophia  (d’Outrepont),  ossificationes  et  fibroides 
(Hueter)  erythrosis  sive  anaemia  (Betschler). 

§.  21.  Symptomata  et  diagnosis  plete,  praeviae  inter 
partum.  Dystocia  e piae,  praevia.  — Quo  latius  os  uteri 
aperitur,  eo  magis  placenta  ab  uteri  collo  dissolvitur  et 
dirupti  sinus  sanguinem  matris  effundunt.  Similiter  san- 
guinis per  placentam  foetalis  circuitus  cessat.  Dolores 
sensim  silent,  quum  sanguinis  ingens  jactura  anaemiam 
provocat,  itaque  mater  perire  potest,  priusquam  os  ute- 
rinum satis  apertum  est.  Rarissime,  capite  praevio,  ute- 
rus hyperdynamice  adeo  sese  contrahere  valet,  ut  vel 
per  placentam  diruptam  caput  protrudatur  (§.  6.),  vel  e;i 
divulsa  et  propulsa  foetus  capite  galeato  edatur  (pro- 


’)  cf.  Busch  et  Mos  er  1.  c.  I art.  Ausculfation. 
’)  Diss.  de  pl.  praevia.  1839» 

lapsus  placentae  cf.  §.  23.  /9).  Utrumque  maxime  foe- 
tum periclitatur  ').  Prolapsus  pl.  eo  etiam  periculosior 
— omisso  foetus  situ  forte  simul  obliquo,  moraque  ex 
eo  sequente  — quod  placenta  caput  circumdans  et  cum 
eo  simul  in  pelvim  intrans  partum  inhibere  potest.  Me- 
trorrhagiae interdum  per  3 vel  7 dies  durant,  sanguis 
enim  perpetuo  e vagina  destillat,  contractiones  desinunt, 
vires  collabuntur,  lipothymiae,  mors  intrant.  Sanguis 
facultatem  coagulandi  amittit,  pallide  bruneus  fit,  genitalia 
corrodit,  nec  raro  pneumorrhagia  accedit  (Busch8), 
Schwarzer* * 3).  Praeterea  animi  perculsio,  quam  et 
anaemia  et  totus  partus  tristis  eventus  in  matrem  facit, 
ingentis  pro  contractionibus  momenti  est.  Rarum  sed 
faustum  exitum  natura  in  placenta  tantum  non  nimis  pe- 
ripherica eo  affert,  ut  margo  placentae  capite  (clunibus) 
exeunte  ad  uterum  apprimatur  itaque  » tamponatur ;«  quo 
facto  foetus  et  placenta  rite  eduntur. 

Diagnosis  expedita  est,  praesertim  quum  medicus  ta-  1 
lem  infelicem  feminam  jam  gravidam  observaverit. 


B.  E c c h r o n i a e. 


i 


§.  22.  Ita  anomalias  nominamus  temporis,  quo  ali-  ^ 
quid  naturali  pacto  fieri  debeat,  ita  ut  aut  praemature 
fiat,  aut  sero. 


')  Bailey  tamen  infantem  servatum  in  prolapsu  pl.  vidit, 
Medie,  report.  XVI.  p.  458.  cf.  Janus  1846.  I.  4.  761. 

I.  c.  §.  793. 

3)  1.  c.  II.  §.  42S 


a)  Anachroniae.  Placenta  ci)  praemature  solvitur  ( 'djs - 
tocia  e pl.  (et  ovi  totius)  praematura  solutione). 

§.  23.  Caussae  in  placenta  ejusque  cum  utero  con- 
nexu Anachr.  organicae;  — in  morbis  uteri  et  vi 
— A.  dynamicae;  — in  externis  rebus  — A.  trauma- 
ticae — quaerendae  sunt.  De  primis  illis  §§.  8,  10  seq. 
jam  disseruimus;  placenta  prius  languescit  ex  anaemia, 
malacia,  phthisi,  hydrope.  — Interdum  in  placenta  ipsa 
nihil  morbosi  invenitur,  sed  ansae  vasorum  non  sat 
firme  cinctae  inter  se,  tela  intervascularis  admodum  laxa, 
caduca,  parca  apparet  ’).  Caussa  magis  vis  gignendi 
matris  debilitata  habenda  est,  usu  praecipue  mercurii 
longo,  per  graviditatem,  syphilide,  leucorrhoea  chronica, 
phthisi  pulmonali,  aliis  blennorrhoeis *  2).  Difficilius  autem, 
unde  haemorrhagiae  simul  oriantur,  explicandum  erit,  quum 
hic  uteri  venae  incolumes  solvi  facilius  potuisse  videan- 
tur. Fragilitas  autem  parietum  vasorum  et  dissolutio 
sabguinis  certe  reputetur.  Tota  tamen  haec  res  obscura 
est  idque  tantum  constat,  interdum  sine  omnibus  trauma- 
tis, debiles  imprimis  feminas  (Carus  3)  etiam  imbecillem 
virilitatem  caussam  judicat  (?!),  quum  praeterea  jam  ha- 
bitualis ad  abortum  inclinatio  adsit,  metrorrhagiis  corripi 
foetusque  mori.  Itaque  cura  prophvlactica  roborat,  nam 

td  reditum  inclinatio  abortus  periculosissima  est,  prae- 
ertim  inde  orti  4). 

0 cf.  Busch  et  Moser,  IV.  210. 

2)  Hueter,  1.  c.  15. 

3)  1.  c.  II.  §.  1509. 

4)  Sic  equidem  feminam  vidi,  quae  intra  unum  et  dimidium 
inuum  quinquies  abortum  perpessa  est. 


3 


Anachr.  dynamica  plerumque  justo  demum  gravidi- 
tatis fine  existere  et  solet  et  potest;  hyperdynamia  uteri, 
erythrosin  forte  vel  remedia  fervescentia,  nimium  cubi- 
culi calorem  sequente,  sive  nimio  musculorum  volunta- 
riorum in  doloribus  adjumento,  prima  jam  vel  secunda 
periodo  saepe  provocatur.  Sanguinis  defluvium  eam  si- 
gnificat, nisi  apertura  pelvis  superior  jam  capite  clausa 
sit,  ut  interna  tantum  haemorrhagia,  quae  nimia  fieri  ne- 
quit, exoriatur.  Quae  ceterum  sanguinis  jactura  reme- 
dium vis  dolorum  nimiae  naturale,  quasi  VS.,  est;  sin 
ipsa  nimia  fit,  arte  partum  accelerante  coerceatur.  Caussa 
denique  traumatica  fertilissima  abortus  solutionisque  pl. 
praematurae  est,  quo  omnes  referimus  nimii  corporis 
motus  (saltando),  pressum  vel  concussum  ventris  gravidi 
(«Rollen,  Schniiren  » ),  nixum  musculorum  abdominis  et 
diaphragmatis  in  ridendo,  tussiendo,  vomendo,  alvum  de- 
ponendo ; pessaria,  lithiasin  vesicae,  onaniam,  coitum  ni- 
mium; morbos  uteri,  ovi  (retroversionem,  molas  juxta 
ovum  sanum  vigentes,  polypos,  alios  tumores  in  utero 
seu  pelvi,  nimis  brevem  chordam,  velamenta  densiora  — 
saepe  in  partu  etiam  regulari  ').  Diagnosis  igitur  san- 
guinis effusione  praebetur.  Placentam  plane  solutam  de- 
nuo  concrescere  posse  (Nortwyk9),  negem,  abortus 
statim  sequitur;  placenta  sin  parte  exigua  tantum  soluta 
sit,  fieri  posse  concedo,  ut  sanguine  resorpto,  lympha 
plastica  exsudata,  nova  decidua  quasi  restituta,  iterum 


Ktiam  epidemicum  dicit  abortum : Fikius,  de  abortu  epid. 
lG7fl;  Nasse  in  Meckelii  Archiv  IT.  I.  133.  et  FI.  v.  Sie- 
bold,  Frauenzimmerkrankh.  II.  293. 

a)  Uteri  liuni.  grav.  anat.  et  hist.  1743. 

coalescat,  tanquam  in  vulnere  per  primam  intentionem 
sanato. 

/?)  Praematura  expulsio  semper  placentae  praeviae 
prolapsus  nominatur  (cf.  §.  18  '). 

b)  Metachroniae,  (Dijstociae  e.  pl.  retentione). 

§.  24.  Aut  vitioso  placentae  uterique  connexu,  aut 
uteri  morbis  nituntur  et  — praeter  pl,  praeviam  gravis- 
simae anomaliae  quum  secundinarum,  tum  partus  ipsius 
sunt;  namque  »am  Nachgeburtsgeschafte  sterben  ungleich 
mehr  Kreifsende,  ais  am  eigentlichen  Geburtsgeschafte  »  * *  3), 

a)  Retentio  e pl.  cum  utero  vel  foetu  vitiose  concreto , 

§.  25.  De  concretionibus  satis  jam  §.  9 — 15  dixi- 
mus. Omnes  continentur  tribus  species  his:  1.  adhaesio 
i ex  perfecta  nondum  maturitate  — Hueter  3)  in  partu 
praematuro  placentam  raro  statim  exire,  nec  tamen  postea 
putredinis  quidquam  inveniri  dicit  4).  — 2.  Adhaesio  ob 
nimiam  telae  intervascularis  tenacitatem  et  crassitudinem, 
ortam  vel  ex  aucta  nec  minus  normali  formandi  vi  vel 
ex  inflammatione  in  hypertrophiam  exeunte  sine  indura- 


*)  Literatura  est:  J.  F.  Osiander,  I.  c.  III.  435.  et  Gem.  Z. 
1832.  VII.  2.  et  N.  Z.  1846.  XIX.  3,  ubi,  quae  statistica  et 
critica  protulerunt  Simpson,  Churcbill,  Radford,  disqui- 
sita  sunt;  dein  Lossius,  observ.  medie.  IV.  obs.  24;  Bull  et 
Kory  in  Schmidfs  Jahrb.  XVII.  1.  63. 

a)  Schmidt,  1.  c,  §.546. 

3)  1.  c.  73. 

*)  Stein  jun.,  1.  c.  I.  383.  et  8.  mense  inquit,  quinto  pla- 
centam magis  compactam  esse  ac  dubitat,  an  utero  non  firmius 
adhaereat. 

tione  et  extravasatis,  quae  postea  etiam  resorpta  esse 
possunt.  — 3.  Adhaesio  ex  depositione  anomali  vel  or- 
ganicis mutationibus  exsudatis,  coagulis,  concretionibus 
tendineis,  albuminosis,  calciformibus,  quorum  caussa  in- 
flammatio fuit  cum  tali  exitu,  vel  anomalis  aliqua  forma- 
tio seu  ovi,  qua  monstra  etiam  procreantur,  seu  uteri,  si 
antea  pseudoplasmata  adfuerant.  Haec  concrementa  saepe 
e tela  placentali  dissoluta  utero  adhaerent  (Busch  '),  ita 
ut  ea  placentae  uterinae  (m.  serotinae)  potius  esse  ap- 
pareat. Placenta  tamen  non  modo  cum  utero  vitiose, 
sed  etiam  cum  foetu  concrescit  (Rokitansky  2).  Con- 
cretiones aut  partiales  aut  totales  plusque  minus  firmae 
sunt.  In  nonnullis  feminis  nunquam  deesse  dicuntur,  ita 
ut  praedispositio  putetur  vel  hereditariae  videantur  (Hue- 
ter  3).  Saepissime  pauperum  feminarum  sunt,  quum  la- 
boribus rudibus  placentitis  traumatica  efficiatur;  haec 
enim  semper  concretionum  fertilissima  caussa  erit,  quam- 
vis Carus  4)  dubitet.  — 

Signa  igitur  plerumque  eadem  ac  placentitidis  in  ul- 
timo stadio  sunt;  dolor  hebes  in  regione  placentae,  quem 


>)  1.  c.  §.  800. 

s)  I.  c.  III.  610.  Talia  observarunt:  Rudolphi,  monstr. 
praeter  natur,  c.  secund.  coalit,  disq.  1829;  Portal,  Pratique 
d.  accoucb.  1685.  p.  193.  Equidem  nuper  de  gemello  legisse 
memini,  cujus  placenta  capiti  alterius  gemelli  implantata  fuerit. 
Numne  forte  superficies  foetalis  tantum  exsudatis  lymphaticis 
cum  foetu  conglutinavit?  — Huc  referenda  quoque  illa  de  co- 
alita cum  foetu  chorda  umbil.  a Velpeau  et  Cloquet  observata 
cf.  Busch  et  Mos  er,  I.  c.  III.  679. 

>)  1.  c.  75. 

«)  1.  c.  II.  §.  1500. 

Ramsbotham  ')  noctu  graviorem  esse  dicit.  Partu  foetus 
rite  peracto  placenta  justo  tempore,  horae  quadrante  post, 
iquamvis  uterus  se  bene  contrahat,  non  exit;  sanguis  effun- 
ditur, si  placenta,  uti  solet,  a sanis  locis  solvitur.  Schvvar- 
zer *  2)  admonet,  ut  animadvertatur,  num  haemorrhagia 
j inter  contractionem,  quum  uteri  collum  dilatetur,  corpus 
fundusque  contrahatur,  an  post  contractionem,  quum  cor- 
ipus  contrahi  desierit,  augeatur,  quo  intelligatur,  num 
placenta  illic  superiore  cum  parte,  hic  inferiore  concreta 
sit.  — Uterus  altus  manet,  extentus,  "globus»  non  du- 
rus fit;  manu  denique  immissa  diagnosis  firmatur.  Quae 
omnia  incarcerata  placenta  adesse  etiam  solent,  sed  tum 
inaequalis  uteri  forma  per  integumenta  abdominis  facile 
; sentitur.  Jactura  sanguinis  irritationeque  nonnunquam 
vis  dolorum  turbatur,  tumque  incarceratio  etiam  sequi- 
tur, partiali  praecipue  solutione,  quum  pars  soluta  ore 
uteri  recludatur.  Saepe  vero  placenta  exire  videtur,  sed 
pars  concreta  remanet,  quod  etiam  post  solutionem  ar- 
tificialem fieri  potest.  Vel  haec  tamen  12  — 14  horis 
post  sponte  soluta  sine  periculo  exit,  vel  lochiis  dissol- 
I vitur.  Resorptio  rara  et  dubia  est3).  Dicuntur  ejus- 
modi placentae  fragmenta  diu  restitisse  4),  porro  etiam 
crevisse,  tendinea  praecipue  in  concretione,  primo  secun- 
dove  adhaesionis  gradu  et  falsas  molas  formasse  (Hue- 

')  Practical  observ.  of  midwifery  etc.  1832.  tom.  II.  127. 

a)  1.  c.  II.  109. 

’)  cf.  Busch  et  Moser,  IV.  226.  et  Boivin,  observ.  et 
reflex.  sur  les  cas  d’absorpt.  du  pl.  1829. 

4)  Schoeller  (Med.  Zeit.  v.  Ver.  f.  Heilk.  in  Pr.  1842. 
No.  7.  (per  11  hebdoin.);  Voigtel  (III.  564.)  per  60  — 80  dies; 
Osiander  (III.  448.)  per  62  dies  retenta  vidit. 

ter  ‘),  Busch *  2)  et  in  polypos  degenerasse,  sicuti  in 
aliis  casibus  omnes  sequelae  defuerunt  3);  sed  equidem 
hac  in  re  nullo  pacto  tantopere  omni  cura  caruerim, 
veluti  et  multi  prioris  4)  et  nostrae  aetatis  perpauci  me- 
dici; nam  qui  semel  metropldebitidis  septicae  seque- 
las viderit,  denuo  videre  certe  noluerit.  Metrorrhagiis 
enim  iteratis  interiori  in  uteri  plano  suppuratio  ori- 
tur ad  solvendam  placentam,  quae  corpus  alienum  facta 
est.  Quo  exorta  irritatio  in  uterum,  vaginam,  perito- 
naeum transit,  resorptione  ichoris  ex  partibus  putrefactis 
febris  putrida  cum  vehementi  nervorum  sympathia  sequi- 
tur, secretiones  cadaverose  foetent,  lochia  admodum  co- 
piosa putrida  sunt,  ichore  gangraenoso  mixta;  consumptis 
tandem  viribus,  mors  sequitur.  Sectione  putrescentia 
uteri  vaginaeque,  pus  in  venis  immo  in  pulmonibus,  ubi 
cavernae  formatae  et  eodem,  quo  uterus,  ichore  imple- 
tae visae  sunt  (Betschler),  invenitur.  Feminae  validae 
modicam  talem  sepsin  superant  et  putridae  reliquiae 
3 — 14  diebus  aut  exeunt  aut  absorbentur  (?)  s)  tumque 
periculosa  tetraque  symptomata  perdurant  et  totum  cor- 
pus pilique  ipsi  late  foetent. 


■)  I.  c.  58. 

’)  Busch  etMoser,  III.  556. 

3)  Froriep,  Theor.  prakt.  Hdb.  f.  Gbtsh.  1802.  §.423. 

4)  EI.  v.  Siebold,  I.  c.  II.  242  et  5.  — cf.  Aepli,  die 
sichere  Zuriicklassung  d.  Nacbgeburt.  1776.  et  HenscheI:  Kann 
und  darf  man  die  JV.  zuruckl.  1805.  et  Rusts  Magaz.  VII.  1; 
Wiegand,  v.  d.  Urs.  u.  Beh.  d.  Nachg.-Zogeruugen,  1803; 
K ili  an,  Operationslehre,  II.  899. 

*)  Busch,  I.  c.  §.  802. 

Retentio  placentae  ex  uteri  morbis. 

§.  26.  Plane  igitur  sana  placenta  et  post  justam 
solutionem  retineri  potest,  saepe  tamen  illae  quoque, 
quas  diximus,  retentiones  simul  adsunt. 

Caussae  sunt: 

1.  Ectopiae  uteri:  a)  Situ  obliquo,  obliquitate,  antro- 
versione  uteri,  placenta  pelvi  annititur,  etsi  soluta  sit; 
hae  tamen  anomaliae  plerumque  in  partu  infantis  cognitae 
jam  dimotae  sunt,  b)  Procidentia  uteri;  incompletus 
prolapsus  partu  infantis  completus  fieri  solet,  eoque  in 
situ  uterus,  partibus  vicinis  non  nixus  vim  exercere  non 
potest.  — e)  Inversio  uteri  saepe  cum  prolapsu,  chorda 
umbil.  nimis  tracta  aut  si  ista  brevior  est,  in  partu  capite 
galeato  conficitur.  Incompletae  inversionis  haud  facilis 
est  diagnosis;  nam  fundus  uteri  quasi  sentitur  placenta, 
quae  in  os  uterinum  intret;  per  integumenta  tamen  ab- 
dominis inversionem  senties,  perite  chordam  umbil.  trahens 
(H  u e t e r l).  — Graviora  sunt 

2.  Vitia  uteri  dynamica  3):  a)  Adynamia;  dolores 
ad  expellendam  placentam  omnino  morantur,  uterus  altus 
ac  mollis  manet.  Quod  complures  horas  durare  potest, 
donec  lenes  contractiones  demum  incipiunt  partumque 
perficiunt.  Quod  vero  placenta  tam  lente  solvitur  et 
sinus  tam  parum  comprimuntur,  atonicae  haemorrhagiae 
existunt;  sanguis  non  profunditur,  sed  continuo  copiose 


’)  I.  c.  78  — 81. 

s)  cf.  die  dynamischen  Geburtssforungeu  yon  Hueter,  1830. 
Bd.  I.  pag.  98.  ff 


e vagina  destillat,  mox  anaemia,  mors  inter  convulsiones 
intrat.  — 2.  Dysdynamia  uteri,  iucarceratio  placentae: 
dolores  spastici  eo  irregulariores,  quo  vehementiores 
haemorrhagiae,  quae  plerumque  adsunt,  quum  sanguis 
effluere  modo  potest,  siinulatque  uterus  spastice  clausus 
sese  aperiat.  Quae  stricturae  ubique  esse  possunt  et 
saepe  in  particula  tantum  uteri  fiunt  (Carus  '),  Puzos  2). 
Semper  vero  uterum  defigurant,  indeque  diagnosin  sumas. 

— Frequentissimam  hoc  spasmo  corporis  uterus  formam 
horologii  arenarii  praebet,  superiore  parte  placentam 
incarcerante.  Quare  adeo  fallimur,  ut  rupturam  uteri 
putemus,  quum  fundum  in  eoque  foramen  sentire  creda- 
mus, unde  chorda  umbil.  dependat  3).  Spasmus  quum 
uteri  collum  corripit,  tum  in  vaginam  transit,  ita  ut 
manus  immitti  vix  possit.  Ceterum  primo  plerumque 
stricturae  existunt  circa  placentam , quae  quasi  res  aliena 
irritat.  — Nonnulli  hunc  spasmum  uteri  negaverunt 
(Levret  3),  Deleurye  5)  et  doctrinam  de  incarcera- 
tione  plac.  theoria  de  obliquo  uteri  situ  sedibusque  plac. 
lateralibus  explicarunt,  rati,  incarcerationem  effici  defectu 
contractionum  loci  insertionis,  dum  ceterae  partes  con- 
trahantur. Sed  nunc  de  spasmi  veri  in  utero  existentia  ( 
nemo  dubitat.  — Denique  tribus  gradibus  spasmi  — con-  , 
tractione  spastica,  strictura,  tetano  — uterus  corripitur  j( 

i 

e 

>)  1.  c.  II.  378. 

’)  Traite  des  accouch.  99. 

4)  Schmidt,  I.  c.  §.544.  tabui.  32.  fig.  2. 

4)  Wahrnehmungen  v.  d.  Urs.  u.  Zuf.  b.  sclnv.  Geb.  a.  d. 
fr.  v.  Walbaum,  1761.  II.  140.  (Plac.  enkyste). 

5)  Traite  des  acc.  78.  cf.  Feist  in  Gem.  Z.  1832.  VII.495. 

placentamque  retinet  (Biisch  et  Moser  ‘).  — Caussae 
sunt  omnes  ipsius  spasmi  uteri*  2) ; saepe  imperita  chordae 
tractio  omnesque  illae  concretiones  pl.  eum  provocant. 
— Diagnosis  ex  universalibus  spasmi  signis,  quae  con- 
trarii indolem  prae  se  ferunt,  sequitur:  frigidae  extremi- 
tates, facies  furens,  pulsus  q.  v.  spasticus,  modo  nimiae 
vires,  modo  summa  prostratio,  etc.  Defigurationes  uteri 
semper  per  integumenta  abdominis  sentientur.  Diagnosis 
complicationis  cum  concretionibus  difficillima  est. 

§.  27.  Retentio  placentae  ex  positione  centrali , si 
expellitur,  in  ore  uteri.  In  eutociis  permultis  accidit, 
ut  placenta  rite  soluta  etiam  perita  funiculi  tractione  non 
exeat,  quod  planum  placentae  foetale,  non  plicatum  cum 
limbo  provenit,  sed  centraliter  in  os  uteri  intrat.  Validis 
doloribus  sponte  etiam  expelli  potest  — evolutio  quasi 
spontanea  — sed  saepius  eam  in  excavationem  sacralem 
deprimere  marginemque  in  vaginam  detrahere  oportet. 
Quod  Hueter  3)  insertione  praecipue  excentrica  chordae 
fieri  putat,  quum  tractione  chordae  locus  insertionis  juxta 
I centralem  in  ore  uteri  jacentem  placentae  partem  detraha- 
tur; nos  quidem  contendimus,  eam  retentionem  in  ipsa 
centrali  chordae  insertione  — sponte  — accidere,  de- 
tractione loci  excentricae  insertionis,  si  omnino  sola 
chorda  trahenda  fieri  possit,  tolli  oportere.  Certe  autem 
melius  duobus  digitis  immissis  placenta  ipsa  „vertenda” 
est.  Facillime  retentio  illa  oriri  videtur,  si  placenta  fundo 


')  IV.  221.  et  11.  art.  Krampf  d.  Geb. 

’)  cf.  Scluvarzer,  II.  §.209. 

3)  1.  c.  pag.  82. 

adhaeret,  quo  tum  certe  lata  cum  planitie  praevia  de- 
pellatur. — 

Impedimenta  extra  uterum  sita,  vesica  vel  rectum 
impletum,  herniae,  pelvis  angusta,  raro  certe  normalem 
secundinarum  partum  turbabunt  atque  magis  etiam  in 
partu  infantis  ipsius  apparebunt. 


VITA. 


I Natus  sum  Julius  Paul,  catholicus,  die  V.  m.  Junii  anno 
MDCCCXXIV  Vratislaviae , patre  Antonio,  quem  adhuc  in- 
columem esse  laetor,  matre  Antonia,  e gente  Veith,  quam 
ex  novem  jam  annis  dira  morte  praematura  mihi  ereptam 
admodum  lugeo.  Decem  annos  natus  gymnasii  Vratislaviensis 
regii  catholici  discipulis  ab  111.  t.  t.  directore  Elvenich 
adscriptus  sum;  autumno  anni  MDCCCXLI  a celeberrimo 
directore  Wissowa  cum  testimonio  maturitatis  dimissus  uni- 
versitatem litterarum  Viadrinam  petii  et  ab  eodem  111.  El- 
venich, tum  fasces  academicos  tenente,  in  numerum  civium 
academicorum  receptus,  primum  ab  111.  Baltzer,  f.  t.  de- 
cano, in  album  facultatis  theologicae  catholicae  relatus  sum. 
Cui  per  tria  adscriptus  semestria  praecipue  litteris  antiquis 
orientalibus  operam  dedi  et  historicis.  Ab  jucunditate  vero 
et  amplitudine  studii  naturae,  imprimis  autem  medicae  artis 
vehementer  adductus  atque  incitatus  m.  Junio  a.  MDCCCXL1I 
ad  facultatem  medicam  transii  et  apud  111.  Benedic  t,  tum 
Rectorem  magnificum,  et  111.  Purkinje,  t.  t.  decanum  gratiosi 
medicorum  ordinis,  nomen  dedi.  Per  tres  deinde  annos  ibi 
medicis  litteris  studui  et  m.  Aprili  b.  a.  me  Berolinum  con- 
tuli, ubi  ab  111.  Trendelenburg,  Rectore  magnifico,  inter 
i 'cives  academicos  et  ab  III.  Hecker,  decano  maxime  specta- 

bili,  inter  studiosos  artis  medicae  denuo  receptus  sum.  Per 
hoc  tempus  studii  mei  medici  interfui  hisce  scholis:  111.  Bar- 
kow  repetitorio  anatomico;  111.  Benedict  de  chirurgia  ge- 
nerali et  speciali,  de  ophthalmiatrice , de  fasciis  et  instru- 
mentis chirurgicis,  repetitorio  chirurgico,  de  operationibus  in 
cadavere  instituendis;  111.  Betschler  de  gynaecologia , de 
arte  obstetricia;  111.  Br an iss  de  physiologia;  Cel.Burchard 
de  operationibus  obstetriciis  in  phantomate  et  de  morbis  in- 
fantum;  111.  Casper  de  medicina  forensi;  Cei.  Duflos  de 
chemia  pharmaceutica,  organica,  repetitorio  chemico;  111.  El- 
venich  de  logice;  111.  Fischer  de  chemia  experimentali ; 
111.  de  Glocker  de  minerafogia ; 111.  Goeppert  de  arte 
formulas  medicas  concinnandi,  excursionibus  botanicis;  111. 
Gravenhorst  de  zoologia;  111.  Hecker  de  historia  medica; 
111.  Henschel  de  encyclopaedia  medica,  de  pathologia  ge- 
nerali, de  semiofice;  111.  Klose  de  materia  medica,  de  the- 
rapia generali,  de  morbis  psychicis;  111.  Mueller  de  pa- 
thologica anatome;  111.  Nees  ab  Esenbeck  de  botanice 
generali  et  speciali;  111.  Beat.  Otto  de  anatome  humana  et 
comparata,  de  historia  foetus,  de  sectionibus  forensibus;  111. 
Pohl  de  physice  experimentali;  111.  Purkinje  de  physiologia; 
Cei.  Remer  jun.  de  syphilide;  Cei.  Reymann  de  auscul- 
tatione et  percussione;  Rl.  Beat.  Wendt  de  morbis  chroni- 
cis, de  exanthematibus. 

In  theatro  anatomico  111.  Beat.  Otto,  111.  Barkow,  in 
clinicis  et  policliriicis  medicis,  chirurgicis,  obstetriciis,  oph- 
thalmiatricis  111.  Benedict,  Betschler,  Juengken,  Re- 
mer sen. , Romberg,  Schmidt,  Wolff;  in  operationibus 
in  cadavere  instituendis  111.  Schlemro  duces  mihi  fuerunt 
gravissimi,  benevolentissimi.  Praeterea  Exp.  D.  D.  C.  et  A. 
Benedict,  Henoch,  Koehler,  Neumann,  Reymann, 
Scholz,  Zeissing  in  exercitationibus  clinicis  et  policlinicis 
practicis  benigne  me  adjuverunt. 

Quibus  omnibus  viris  illustrissimis,  celeberrimis,  expe- 
rientissimis  gratias  quas  possum  maximas  ex  intimo  ac  sin- 
cerrimo  animo  nunc  ago  semperque  babebo. 

Posteaquam  jam  et  tentamen  philosophicum  et  medicum 
atque  examen  rigorosum  superavi,  spero  fore,  ut  hac  dis- 
sertatione cum  thesibus  palam  defensa,  summi  medicinae 
et  chirurgiae  honores  rite  in  me  conferantur. 


THESES. 


1.  Placentae  sedes  naturalis  circa  tubae  ostium, 
neque  in  fundo  uteri,  est. 

2.  Saltare  a medico  non  probandum  est. 

3.  Medici  e publico  aerario  sunt  remunerandi. 

4.  Omnium  amputandi  methodorum  optima  est  sectio 
circularis,  in  membris  quidem  uno  osse  con- 
structis. 

5.  Quo  pluria  nota  sunt  remedia  contra  morbum 
aliquem,  eo  minus  ejus  sanatio  cognita  est. 

6.  Ferrum  optimum  anthelminthicum  est. 


